armvectores/hy_wikipedia_2023 huggingface dataset:
Կուչինո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԿուչինոԿուչինո (ռուս.՝ Кучино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոպոկրովսկոե (գյուղ, Յասինովատսկի շրջան)

Նովոպոկրովսկոե (ուկրաիներեն՝ Новопокровське), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Նովոպոկրովսկոե գյուղում բնակվում էր 64 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համլետ Կարայան

Համլետ Սուրենի Կարայան (նոյեմբերի 8, 1945(1945-11-08), Աչաջուր, Իջևանի շրջան, Հայկական ԽՍՀ, ԽՍՀՄ - ապրիլի 26, 2020(2020-04-26)), ֆիզիկոս, ֆիզմաթ գիտությունների դոկտոր (1986), պրոֆեսոր (1988), ՀՀ ԳԱԱ թղթակից անդամ (2006)։
ՀՀ պետական գործիչներ Սուրեն և Խաժակ Կարայանների հայրը։


== Կենսագրություն ==
1968 թվականին ավարտել է Երևանի պետական համալսարանը, 1968 թվականին՝ Գիտությունների ակադեմիայի ֆիզիկայի ինստիտուտի ասպիրանտուրան։ 1970-1980 թվականներին եղել է Խորհրդային Հայաստանի ֆիզիկայի ինստիտուտի գիտաշխատող, 1991-1994 թվականներին՝ Իջևանի պետական քոլեջ-համալսարանի ռեկտոր, 1994-1996 թվականներին՝ Երևանի պետական համալսարանի Իջևանի մասնաճյուղի տնօրեն, 1988 թվականից՝ Երևանի պետական համալսարանի ֆիզիկայի ֆակուլտետի օպտիկայի ամբիոնի պրոֆեսոր։ 1979 թվականից 049 Մասնագիտական խորհրդի անդամ է, 
«Armenian Journal of Physics» հանդեսի խմբագրական կոլեգիայի անդամ։


== Գործունեություն ==
Մշակել է էլեկտրոնախոռոչային պլազմայի ընդհանրացված տեսությունը։ Հայտնաբերել է պլազմադաշտային փոխազդեցության էֆեկտը և դրա հիման վրա առաջարկել կիսահաղորդչային բազմավիճակ ու բազմագործառույթ սարք՝ պոլիստոր։ Նախագծել է պոլիստորային բազմարժեք ինֆորմացիոն համակարգեր և համակարգիչներ։ Հաշվարկել է բազմաշերտ կառուցվածքներում ներքին ֆոտոէֆեկտի հիման վրա աշխատող արդյունավետ արևակայաններ։


== Պարգևներ ==
ԵՊՀ ոսկե մեդալ


== Երկեր ==
R. S. Asatryan, H. S. Karayan, N. R. Khachatryan, L. H. Sukoyan, On one method of distant infrared monitoring (Հեռահար ինֆրակարմիր մոնիտորինգի մի մեթոդի մասին), 2010 թ..
Հ. Ս. Կարայան։ Ֆիզիկայի դասագիրք և ձեռնարկ 10-11։


== Ծանոթագրություններ ==
Դրոժինո (գյուղ, Վյազեմսկի շրջան)

Անվան այլ կիրառումների համար տե՛ս՝ ԴրոժինոԴրոժինո (ռուս.՝ Дрожжино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հախումի լեռնաշղթա

Հախումի լեռնաշղթա, Հայաստանի Տավուշի մարզում։ Սկսվում է Միափորի լեռնաշղթայից, տարածվում հյուսիս-արևելքից դեպի Կուրի դաշտավայրը։ Երկարությունը մոտ 40 կմ է, բարձրությունը մինչև 2000 մ։ Կազմված է հրաբխածին ապարներից։ Միջին մասում զարգացել են կուեստներ։ Լանջերը ծածկված են հաճարենու անտառներով ու սոճուտներով։ Ջրբաժան է Աղստև ու Հախում գետերի միջև։
Գրեչանա (գյուղ, Ստարոսինյավսկի շրջան)

Անվան այլ կիրառումների համար տե՛ս՝ ԳրեչանաԳրեչանա (ուկրաիներեն՝ Гречана), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Գրեչանա գյուղում բնակվում էր 611 մարդ։ Բնակավայրը զբաղեցնում է 1604 կմ² տարածք։ Բնակչության խտությունը կազմում էր 380,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խարկովսկի 2-րդ (Պրոլետարսկի շրջան)

Խարկովսկի 2-րդ (ռուս.՝ Харьковский 2-й), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Բուդյոնովսկի գյուղական համայնքի կազմի մեջ։
Վենետիկ (օդանավակայան)

Վենետիկի Մարկո Պոլոյի միջազգային օդանավակայան (իտալերեն՝ Aeroporto di Venezia Marco Polo), (IATA: VCE, ICAO: LIPZ), Իտալիայի խոշորագույն օդանավակայաններից մեկը, որը գտնվում է Թեսերա քաղաքում`Վենետիկի հյուսիսարևելյան արվարձանում և կրում է իր անունը` ի պատիվ հանրաճանաչ վենետիկյան ճանապարհորդ Մարկո Պոլոյի, որը համարվում է Չինաստանի եվրոպական հայտնագործողը։
2008 թվականին սպասարկելով մի փոքր ավելի քան 6,8 միլիոն ուղևորից՝ օդանավակայանը զբաղեցրեց չորրորդ տեղը երկրի խոշորագույն օդանավակայանների ցանկում՝ ինչպես ուղևորափոխադրումների ծավալով, այնպես էլ օդանավակայանում ինքնաթիռների թռիչքների/վայրէջքների քանակով։
Ժամանակակից ուղևորային տերմինալը, որը բացվել է 2002 թ.-ին և ներկայումս բեռնված է առավելագույն մակարդակով, ընդունում է օդանավակայանի բոլոր պլանային և կանոնադրական չվերթները, ներառյալ Air Transat-ի երկարատև երթուղիները դեպի Տորոնտո (Փիրսոն) և Մոնրեալ (Տրյուդա), Delta Air Lines չվերթները դեպի Ջոն Քենեդիի անվան միջազգային օդանավակայան և Հարցֆիլդ-Ջեքսոն Ատլանտա միջազգային օդանավակայան, Skyservice Airlines-ի չվերթները դեպի Տորոնտո (Փիրսոն) և Emirates Airline-ի չվերթները Դուբայ։ 2010 թվականի ամռանը սպասվում է անվայրԷջք չվերթի բացում դեպի Շանհայի Պուդուն օդանավակայան։
Մարկո Պոլոյի օդանավակայանը ղեկավարում է SAVE SpA- ն, որի մի մասն էլ իր հերթին պատկանում է տեղական իշխանություններին։ Ընկերության բաժնետոմսերը վաճառվում են Միլանի ֆոնդային բորսայում։


== Տերմինալ ==
Օդանավակայանի ուղևորային տերմինալը բաղկացած է երեք հարկից, առաջին հարկը՝ ժամանող ուղևորների և տերմինալի շենքից դուրս գալու համար, երկրորդ հարկում տեղակայված են տոմսերի գրանցման սրահները՝ վեց տասնյակ գրանցման կանգառներով և և երկու ուղևորասրահներով։ Երրորդ հարկը լիովին հատկացված է օդանավակայանում ընկերությունների և ավիաընկերությունների ներկայացուցիչների գրասենյակային տարածքների համար։ Ընդհանուր մակերեսը կազմում է 53 000 քառակուսի մետր։


== Ավիաընկերություններ և նպատակակետեր ==


=== Կանոնավոր չվերթներ ===


=== Չարտերային չվերթներ ===


=== Բեռնատար չվերթներ ===


== Նշումներ ==


== Հղումներ ==
Օդանավակայանի պաշտոնական կայքը
Գրացուցակ

Գրացուցակ (կատալոգ), գրադարանում պահվող տպագիր երկերի ցուցակ, որը գրադարանային ֆոնդի բովանդակության բացահայտման, գրքեր ընտրելիս ընթերցողներին օգնելու միջոց է։ Ըստ հատկացվածության գրացուցակները բաժանվում են ընթերցողականի, որն ունի տեղեկատու հանձնարարական բնույթ, և ծառայողականի, որը ներառում է նաև սակավ պահանջվող և հնացած ստեղծագործություններ։ Ըստ նյութի խմբավորման լինում են՝ սիստեմատիկ, առարկայական, այբբենական, համարակալված, վերնագրային, երկրագիտական և այլն։ Սիստեմատիկ գրացուցակում տպագիր արտադրանքի նկարագրությունը խմբավորվում է ըստ գիտության տարբեր ճյուղերի բաժինների, տվյալ գրադարանում ընդունված գրադարանամատենագիտական դասակարգման համաձայն։ Առարկայականի նկարագրությունը խմբավորվում է ըստ այն առարկաների (երևույթների, հասկացությունների, օբյեկտների) այբբենական կարգի, որոնց մասին խոսք կա տպագիր արտադրանքում։ Այբբենականում նկարագրումը կատարվում է ըստ հեղինակի ազգանվան կամ վերնագրի (եթե նկարագրությունը կազմված է վերնագրով) այբբենական կարգի։ Գրացուցակներում արտացոլվում են տպագիր երկերի տարբեր տեսակներ, գրքեր, պարբերական հրատարակություններ, աշխարհագրական քարտեզներ, նոտաներ, տպագիր գծանկարչական ստեղծագործություններ, տիպօրինակներ, արտոնագրեր և հեղինակային վկայականներ։ Ցուրաքանչյուր գրադարանի համար պարտադիր են սիստեմատիկ և այբբենական գրացուցակները։ Կազմվում է նաև պարբերական մամուլի հոդվածների քարտարան։ Առարկայական գրացուցակը կիրառվում է գիտական ու մասնագիտական գրադարաններում։ Խոշոր գրադարաններում գրադարանի ողջ ֆոնդն արտացոլող գլխավոր գրացուցակներին զուգահեռ կարող են ստեղծվել նաև ֆոնդերի առանձին բաժինները բացահայտող գրացուցակներ։ Ըստ ձևի գրացուցակները լինում են քարտային, տպագիր (գրքի ձևով), բլոկնոտաքարտային (ազատ ներդրվող Էջերով, բլոկնոտի կամ ալբոմի ձևով)։ Ավելի շատ տարածված է քարտայինը, որը թույլ է տալիս հարկ եղած դեպքում փոփոխություն և լրացում անել։
Աստերոիդների ցանկ (38901-39000)

Աստերոիդների ցանկ (38801-38900)  • Աստերոիդների ցանկ  • Աստերոիդների ցանկ (39001-39100)
 Աստերոիդների ցանկ (38801-38900)  • Աստերոիդների ցանկ  • Աստերոիդների ցանկ (39001-39100)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Աշխատանքային փառքի հուշարձան-կոթող

Աշխատանքային փառքի հուշարձան-կոթող (ռուս.՝ Памятник-монумент Трудовой Славы), հուշարձան-կոթող Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Պերվոմայսկայա փողոցում, Սուլինի մետալուրգիական գործարանի մուտքից 100 մետր հեռավորության վրա։ Տեղադրվել է 1972 թվականին՝ Սուլինի մետալուրգիական գործարանի 100-ամյակի օրը։ Հուշակոթողը կազմված է եղել ստելայից և գործարանի բանվորի պատկերաքանդակից։ Վերջինի տեղն այժմ անհայտ է։


== Պատմություն ==
Հուշարձան-կոթողի բացման արարողությունը տեղի է ունեցել 1972 թվականի հոկտեմբերի 14-ին։ Այն տեղադրվել է Ժողովրդական պատգամավոորների քաղաքային խորհրդի գոծադիր կոմիտեի որոշմամբ՝ Սուլինի մետալուրգիական գործարանի արհմիութենական կոմիտեի և կուսակցական կոմիտեի որոշման հիման վրա։
Հուշարձան-կոթողը տեղադրվել է Սուլինի մետալուրգիական գործարանի 100-ամյակի օրը քաղաքի Պերվոմայսկայա փողոցում, Սուլինի մետալուրգիական գործարանի մուտքից 100 մետր հեռավորության վրա։ Քարե ստելայի վերևում փակցված մետաղական տախտակի վրա գրված է. «1872-1972. Սուլինի մետալուրգիական գործարան», իսկ ներքևի մասում, աջից, գրված են հետևյալ բառերը. «Մենք փառաբանում ենք մեր հայրերին, պապերին և ապուպապերին, որոնք կառուցել են և իրենց աշխատանքային սխրանքով բազմապատկել քո փառքը։ Եվ կանգնեցնելով այս հուշարձանը քո դարի պատվին՝ երդվում ենք այսուհետև չարատավորել մեր պատիվը, իսկ երդումն այս կտակում ենք ապագա սերունդներին»։
Հուշարձանը պատրաստված է երկաթբետոնից և գրանիտից։ Ներքևում պատվանդանի վրա ժամանակին կանգնած է եղել գործարանի բանվորի պատկերաքանդակը, որն այսօր այլևս այնտեղ չէ։


== Ծանոթագրություններ ==
Ատիպէկի խաչքար (Առնեղի վանք)

Ատիպէկի խաչքար, գտնվում է Հայաստանի Գավառ քաղաքի Հացառատ թաղամասում գտնվող Առնեղի եկեղեցական համալիրի Սուրբ Գրիգոր եկեղեցու հարավային պատի վերին մասում, պատուհանի գլխին ագուցված։ Ագուցվելու ժամանակ վերին մասը տաշվել է։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/18.2.7)։


== Տեղադրություն ==
Խաչքարն ագուցված է Գավառ քաղաքի Հացառատ թաղամասում գտնվող Առնեղի եկեղեցական համալիրի Սուրբ Գրիգոր եկեղեցու հարավային պատի վերին մասում՝ պատուհանի գլխին։


== Վիմական արձանագրություն ==
Գեղաքանդակի խաչքարի գնդի շուրջը առկա է 4 տող վիմական արձանագրություն
ԿԻՆ ԱՏԻՊԷԿԻՆ ՅԻՇԵՑԷՔ
Ի ՔՍ
ԹՎ ՋԶ
ԵՀամաձայան արձանագրության՝ խաչքարը կանգնեցրել է տվել Ատիպէկի կինը, ի հիշատակ Ատիպէկի։ Խաչքարը կանգնեցրել է 1546 թվականին։


== Տես նաև ==
Գավառ
Առնեղի վանքի վիմական արձանագրություններ
Առնեղի վանք


== Ծանոթագրություններ ==
Միլոշ Զլատկովիչ

Միլոշ Զլատկովիչ (սերբ.՝ Милош Златковић, հունվարի 1, 1997(1997-01-01), Նիշ, Սերբիա), սերբ ֆուտբոլիստ, պաշտպան։


== Կարիերա ==


=== ակումբային կարիերա ===
Միլոշ Զլատկովիչը ֆուտբոլով զբաղվել սկսել է «Ռոդնիչկի» պատանեկան թիմում, հետո տեղափոխվել է ՕՖԿ ֆուտբոլային ակումբ։
2015 թվականի մայիսի 16-ին պաշտպանը նշել է իր նորամուտը թիմի հիմնական կազմում՝ փոխարինման դուրս գալով Բելգրադի «Ցրվենա Զվեզդա» ակումբի դեմ խաղի ընդմիջման ժամանակ։ 2014/ մրցաշրջանում Զլատկովիչն անցկացրել է մեկ խաղ ընդդեմ «Յագոդինայի»։
2015/16 մրցաշրջանում Միլոշն անցկացրել է 13 խաղ իր թիմի հետ, իսկ ՕՖԿ-ն, զբաղեցնելով 15-րդ տեղը առաջնությունում, լքել է Սերբիայի ֆուտբոլային բարձրագույն դիվիզիոնը։


=== Կարիերան հավաքականում ===
Միլոշ Զլատկովիչը Սերբիայի պատանեկան հավաքականի կազմում (մինչև 17 տարեկան) մասնակցել է 2014 թվականի Եվրոպայի առաջնության որակավորման փուլին։
2015 թվականին պաշտպանը մասնակցել է 2016 թվականի Եվրոպայի պատանեկան առաջնության որակավորման փուլի 5 հանդիպման։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
ֆուտբոլիստի էջը utakmica.rs կայքում Archived 2016-08-17 at the Wayback Machine. (սերբ.)
ֆուտբոլիստի էջը footballdatabase.eu կայքում (անգլ.)
ֆուտբոլիստի էջը ՕՖԿ կայքում (սերբ.)
ֆուտբոլիստի էջը uefa.com կայքում (անգլ.)
Ջուջանելո

Ջուջանելո   (իտալերեն՝ Giuggianello), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 1229 մարդ, բնակչության խտությունը կազմում է 128 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 71030, հեռախոսային կոդ՝ +39 00836։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0836 444920
Էլեկտրոնային փոստ։ info@comunedigiuggianello.it
Պաշտոնական կայք՝ http://www.comunedigiuggianello.it Archived 2009-10-08 at the Wayback Machine.


== Արտաքին հղումներ ==
http://www.comunedigiuggianello.it Archived 2009-10-08 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արամ Քաթանյան

Արամ Գրիգորի Քաթանյան (մարտի 10, 1926(1926-03-10), Երևան, Հայկական ԽՍՀ, ԱԽՖՍՀ, ԽՍՀՄ - 1998), հայ խորհրդային դիրիժոր։ ՀԽՍՀ ժողովրդական արտիստ (1976)։ 
Կոստանդին Քաթանյանի հայրը։


== Կենսագրություն ==
1951 թվականին ավարտել է Երևանի կոնսերվատորիան (Կոստանտին Սարաջևի դասարանը)։ Նույն թվականից՝ Սվերդլովսկի ռադիոյի սիմֆոնիկ նվագախմբի դիրիժոր։ 1958 թվականից՝ Երևանի Ալեքսանդր Սպենդիարյանի անվան օպերայի և բալետի թատրոնի դիրիժոր, 1964-1970 թվականներին և 1974-1982 թվականներին՝ գլխավոր դիրիժոր։ 1970-1973 թվականներին՝ Հայաստանի պետական սիմֆոնիկ նվագախմբի գլխավոր դիրիժոր և գեղարվեստական ղեկավար։
Քաթանյանի ղեկավարությամբ Երևանում (առաջին անգամ ԽՍՀՄ-ում) իրականացվել են Ի. Ստրավինսկու «էդիպ արքա» օպերա-օրատորիայի (1963), Լ. Բեռնստայնի «Վեստսայդյան պատմություն» երաժշտական դրամայի (1963), Զ. Կ. Մենոտտիի «Հյուպատոսը» (1966), Վ. Բելլինիի «Նորմա» (1975) օպերաների, ինչպես նաև ժամանակակից հայ կոմպոզիտորների մի շարք օպերաների և բալետների, այդ թվում՝ Ա. Խաչատրյանի «Սպարտակ» (1961), էդգար Հովհաննիսյանի «Հավերժական կուռք» (1966), Գրիգոր Եղիազարյանի «Անուրջների լիճը» (1968), Ալեքսանդր Հարությունյանի «Սայաթ-Նովա» (1969) բեմադրությունը։


== Գրականություն ==
Тер-Симонян М. Дирижёры Армении // «Советская музыка», 1977, № 9


== Արտաքին հղումներ ==
Հայաստանի պետական ֆիլհարմոնիկ նվագախմբի կայքում Archived 2018-07-20 at the Wayback Machine.
N 309

N 309, կատակերգական հեռուստասերիալ, որը ցուցադրվել է թուրքական Fox TV հեռուստաընկերության եթերում։ Գլխավոր դերերում հանդես են գալիս Դեմեթ Օզդեմիրը, Ֆուրքան Փալալըն, Սումրու Յավրուջուկը, Նուրշիմ Դեմիրը, Գյոքչե Օզյոլը և Ջիհան Էրջանը։ Գլխավոր ռեժիսորը Հասան Թոլգա Փուլաթն է, իսկ պրոդյուսերը՝ Շենայ Աբաջը Թուրղութը։ Ֆիլմի մեծ էկրաններին է բարձրացել 2016 թվականի հունիսի 1-ին։ Մինչ օրս ցուցադրվել է 54 սերիա։ Հեռուստասերիալի երկրորդ եթերաշրջանը սկսվել է 2017 թվականի սեպտեմբերին և ավարտվել հոկտեմբերի 25-ին։


== Սցենար ==
Լալեն, ում լքել են հարսանիքից առաջ, խաչ է դնում սիրո վրա։ Բայց մորը չնեղացնելու համար, նա գնում է հանդիպելու բժիշկ Օնուրի հետ։ Սակայն շփոթմամբ նստում է այլ Օնուրի սեղանին։ Ադ թյուրիմացությունը դառնում է մեծ սիրո սկիզբ։


== Դերասանական կազմ ==
Դեմեթ Օզդեմիր – Լալե Յենիլմեզ Սարըհան
Ֆուրքան Փալալը – Օնուր Սարըհան
Սումրու Յավրուջուկ – Սոնգյուլ Յենիլմեզ
Նուրշիմ Դեմիր – Իսմեթ Սարըհան
Գյոքչե Օզյոլ – Քուրթուլուշ Յորուլմազ
Ջիհան Էրջան – Էրոլ Սարըհան
Օզլեմ Թոքասլան – Յըլդըզ Սարըհան
Սուատ Սունգուր – Ֆիքրեթ Սարըհան
Սևինչ Էրբուլաք – Բեթյուլ Սարըհան
Բեյթի Էնգին – Շադի Սարըհան


== Ծանոթագրություններ ==
Blurred Lines (այլ կիրառումներ)

Blurred Lines, կարող է վերաբերել՝

Blurred Lines - ամերիկացի երգիչ-երգահան Ռոբին Թիքի վեցերորդ ստուդիական ալբոմը
Blurred Lines - ամերիկա-կանադացի երգիչ Ռոբին Թիքի երգն է, համագործակցությամբ T.I.-ի և Ֆարել Վիլյամսի հետ
Օգոստոսի 6

Օգոստոսի 6, տարվա 218-րդ (նահանջ տարիներին՝ 219-րդ) օրն է։

Տարվա ավարտին մնում է 147 օր։


== Դեպքեր ==
1861 - Միացյալ Թագավորությունը զավթում է Լագոսը, Նիգերիա
1890 - հանցագործ Ուիլյամ Քեմլերը դառնում է էլեկտրական աթոռի վրա մահապատժի ենթարկված առաջին անձը
1940 - Սովետական Միությունը գրավում է Էստոնիան


== Ծնունդներ ==
1698 - Իրանի Նադիր շահ
1868 - Պոլ Լուի Շառլ Մարի Կլոդել Paul Claudel ֆրանսիացի բանաստեղծ և թատերագիր
1917՝
Նվարդ Զարյան, քանդակագործուհի, գրող
Ռոբերտ Միտչեմ Robert Mitchum ամերիկացի կինոդերասան
1919 - Չիկ Տամատյան, ռումինահայ նկարիչ (մ. 1985)
1948 - Սերգո Կարապետյան, նախարար
1951 - Ռոբերտ Եսայան, հայ նկարիչ
1956 - Բորիս Եղիազարյան, նկարիչ
1964 - Արամ Աղամյան, ԱՊ մասնակից
1969 - Գևորգ Մադոյան, հայագետ
1969 - Արմեն Մարտիրոսյան, հայ եռացատկորդ
1978 - Համլետ Հարությունյան, նկարիչ
1980 - Ռոման Վաիդենֆելեր Roman Weidenfeller գերմանացի ֆուտբոլիստ
1983 - Ռոբին վան Պերսի Robin van Persse հոլանդացի ֆուտբոլիստ


== Մահեր ==
1660 - իսպանացի նկարիչ Դիեգո Վելասկես
1657 - զապորոժցի զորավար և պետական գործիչ Բոգդան Խմելնիցկի
1925 - խորհրդային պետական և քաղաքական գործիչ Գրիգորի Կոտովսկի
1942 - լեհ մանկական գրող և մանկավարժ Յանուշ Կորչակ
1978 - Հռոմի պապ (1963-78 թթ.) Պողոս VI
1997 - խորհրդային հետախույզ Յուրգեն Կուչինսկի
1997 - Սիմոն Ալաջալով,հայ թատերական նկարիչ
2008 - Յուրի Բարսեղով, իրավագիտության դոկտոր, միջազգային իրավունքի պրոֆեսոր, դիվանագետ (ծ. 1925)
2012 - ամերիկացի վիրտուոզ ջութակահար Ռուջերո Ռիչի


=== Արցախի պատերազմի մասնակիցներ ===
1992՝
Մաղավուզի պաշտպանության ժամանակ
Վաղինակ Աղաջանյան


== Տոներ ==
Բոլիվիա՝ Անկախության օր (Իսպանիայից՝ 1825 թ.)
 Ճամայկա – Անկախության օր (Միացյալ Թագավորությունից՝ 1962 թ.)


== Ծանոթագրություններ ==
Նորվեգիայի կուսակցությունների ցանկ

Նորվեգիայի պետական կառավարումը իրականացվում է խորհրդարանի (Ստորտինգ) և թագավորի կողմից նշանակված վարչապետի ձևավորած կառավարության կողմից։ Սովորաբար վարչապետ է նշանակվում Ստորտինգում ամենաշատ պատգամավորական մանդատ ստացած քաղաքական ուժը։
Նորվեգիայի խորհրդարանը ձևավորվում է ուղղակի ընտրությունների միջոցով, որոնց մասնակցում են քաղաքական կուսակցությունները՝ հանդիսանալով օրենսդիր իշխանության ձևավորման առանցքը։


== Խորհրդարանական կուսակցություններ (2013) ==
Ներկայումս Ստորտինգում ներկայացված են 8 կուսակցություններ, որոնցից յոթը հաղթահարել են ընտրությունների նվազագույն 4 % շեմը վերջին ընտրություններում, սիկ ութերորդ կուսակցությունը, չնայած որ չի հաղթահարել նվազագույն շեմը, այնուամենայնիվ Օսլոյի տեղամասում մեկ մանդատ է ստացել։
Ստորև ներկայացված են Նորվեգիայի խորհրդարանական կուսակցությունների ցանկը.


== Արտախորհրդարանական կուսակցություններ ==
Ստորև ներկայացված են Նորվեգիայի արտախորհրդարանական կուսակցությունների ցանկը


== Չգործող կուսակցություններ ==
Սոցիալ-դեմոկրատներ (նորվ.՝ Sosialdemokratene): Հիմնադրվել է Թոշակառուների կուսակցության բաժանումից 1993 թվականին։ Գործնականում դադարել է գործունեությունը 2001 թվականից։
Արդարության կուսակցություն (նորվ.՝ Rettferdighetspartiet): Հիմնադրվել է 1997 թվականի մարտի 8-ին։ Հանդես է եկել հին գաղափարներից հրաժարվելու ուղղությամբ, քանի որ նրանցից ոչ ոք չի կարող լուծել երկրի խնդիրները։
Նորվեգական ժողովրդական կուսակցություն (նորվ.՝ Norsk Folkeparti): Հիմնադրվել է 1999 դեկտեմբերին Զարգացման կուսակցության նախկին առաջնորդի կողմից։


== Ծանոթագրություններ ==
Պոկչա (գյուղ, Չերդինսկի շրջան)

Պոկչա (ռուս.՝ Покча), գյուղ Ռուսաստանի Պերմի երկրամասի Չերդինսկի շրջանի կազմում։
Բնակչությունը 2002 թվականին գրանցված տվյալներով կազմում էր 922 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տյուրկեևո

Տյուրկեևո (ռուս.՝ Тюркеево, բաշկիրերեն՝ Төркәй), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 112 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Acanthoderes

Acanthoderes, բզեզի տեսակը՝ բեղիկավոր, լամաիին ենթաընտանիքից։ Վտանգավոր են մոտ 150 տեսակներ, այդ թվում.

Acanthoderes francottei
Acanthoderes krueperi
Acanthoderes obscurior
Acanthoderes planiusculus
Acanthoderes quadrigibba


== Ծանոթագրություններ ==


== Արտաքին հղումներ ==
«Ինֆորմացիա և նկարներ» (անգլերեն)։ Сайт «BugGuide»: Identification, Images, & Information For Insects, Spiders & Their Kin For the United States & Canada (bugguide.net)։ Արխիվացված օրիգինալից 2012-05-25-ին։ Վերցված է 2012 թ․ փետրվարի 20
Մեծկերտ

Մեծկերտ (թուրքերեն՝ Mazgirt, քրդ.՝ Mêzgir), քաղաք և շրջան ներկայիս Թուրքիայի Հանրապետության Թունջելիի մարզի կազմում։ Պատմական առումով գտնվում է Ծոփքում, Օսմանյան կայսրության ժամանակաշրջանում՝ Խարբերդի նահանգում։


== Պատմություն ==
Մեծկերտը մտնում էր Մեծ Հայքի Ծոփք նահանգի Բալահովիտ գավառի մեջ։ Միջնադարում հայտնի է եղել իր բերդով, որի ավերակները պահպանված են մինչև օրս։ Այն գտնվում էր գյուղաքաղաքի հարավարևմտյան կողմում, քարաժայռի վրա, շրջափակված սրբատաշ քարերով շարված պաշտպանական պարսպով։ XIX դարի առաջին կեսում Մեծկերտը զուտ հայաբնակ էր, այդ հարյուրամյակի սկզբում նա ուներ 800 բնակիչ, 1872- 1873 թթ. 80 տուն հայ և 60 տուն քուրդ ու թուրք բնակիչ, իսկ XX դարի սկզբներին նրա բնակչության թիվը հասնում էր ավելի քան 4100 մարդու, որից շուրջ 3890-ը՝ հայեր 18։ Նրա բնակիչները, հողագործությունից և անասնապահությունից բացի, զբաղվում էին նաև արհեստներով (կտավագործություն, երկաթագործություն և այլն) և տեղական մանրածախ առևտրով։ Գյուղաքաղաքն ուներ իր շուկա-հրապարակը, որի շուրջը գտնվում էին առևտրական ու արհեստավորական տասնյակ կրպակներ և արհեստանոցներ։ XIX դարում և ХХ-ի սկզբներին Մեծկերտն ունեցել է հայկական երկու կանգուն եկեղեցի՝ Սուրբ Աստվածամայր և Սուրբ Հակոբ անուններով։ Ուներ նաև մզկիթ։ Բացի դրանցից, կային 7 - 8 ավերակ եկեղեցիներ, որոնք գտնվում էին գյուղաքաղաքի հարավարևելյան կողմում։ Այդ կողմում էր գտնվում նաև ավերակների կույտի վերածված՝ Ճերմակա վանքը։ Այստեղ, ժայռակերտ մի սենյակի պատի վրա, պահպանված է ուրարտական Ռուսա Բ թագավորի արձանագրությունից մի փոքրիկ հատված։ Մեծկերտի մոտ է գտնվում Քառասուն Մանկունք ժայռափոր եկեղեցին, որը հավանաբար նույնն է Մեծկերտ վանքի հետ։ Այդ եկեղեցին հիշատակվում է ձեռագրաց ցուցակում և եղել է գրչության կենտրոն։ XIX դարում և ХХ-ի սկզբներին Մեծկերտում գործում էր հայկական վարժարան, որը 1872-1873 թթ. ուներ 40 աշակերտ և 3 ուսուցիչ։ Ներկայումս Մեծկերտ գյուղաքաղաքն իր վաղեմի բերդով, եկեղեցիներով ու ճարտարապետական նշանակալի այլ կառույցներով վերածվել է ավերակների կույտի։


== Արտաքին հղումներ ==
Շրջանի պաշտոնական կայք(թուրքերեն)
Քաղաքի պաշտոնական կայք Archived 2010-04-05 at the Wayback Machine.(թուրքերեն)


== Ծանոթագրություններ ==
Մեծ կանաչ հովիտ

Մեծ կանաչ հովիտ (վրաց.՝ დიდი მწვანე ველი), 1968 թվականին Վրացֆիլմ կինոստուդիայում նկարահանված գեղարվեստական ֆիլմ, դրամա։


== Սյուժե ==
Կանաչ հովիտը հիանալի արոտատեղ է։ Նախրապաններից մեկը՝ Սոսանան, շատ է կապված այս վայրի հետ։ Սակայն այդտեղ հայտնվում են երկրաբաններ, որոնք գտնում են օգտակար հանածոներ։ Որոշվում է կատարել դրանց արդյունահանում։ Անասնապահներին ու նրանց ընտանիքներին տեղափոխում են այլ վայր՝ բարեկեցիկ մի գյուղ, որ ունի հիանալի ֆերմա։ Բոլորն ուրախ են, որ տեղափոխվում են, և միայն Սոսանան է, որ չի ուզում լքել այս վայրերը։


== Դերերում ==
Դավիթ Աբաշիձե – նախրապան Սոսանա
Լիա Կապանաձե – Փիրմիզե
Մզիա Մագլակելիձե – Սոֆյա
Զուրաբ Քափիանիձե – Ալեքսանդրե


== Մրցանակներ ==
Անդրկովկասի երկրների ու Ուկրաինայի կինոփառատոնի դիպլոմներ լավագույն ռեժիսորի (Մերաբ Կոկոչաշվիլի), լավագույն օպերատորի (Գ. Գերսամիա), տղամարդու լավագույն դերակատարման (Դավիթ Աբաշիձե) համար, Երևան, 1968։


== Նկարահանող անձնակազմ ==
Ռեժիսոր՝ Մերաբ Կոկոչաշվիլի
Սցենարի հեղինակ՝ Մերաբ Էլիոզիշվիլի
Օպերատոր՝ Գեորգի (Գիա) Գերսամիա
Կոմպոզիտոր՝ Նոդար Մամիսաշվիլի
Նկարիչ՝ Վասիլի Արաբիձե


== Ծանոթագրություններ ==


== Արտաքին հղումներ ==
«Մեծ կանաչ հովիտ» ֆիլմը ՅուԹյուբ կայքում
Գուրսկոե

Գուրսկոե (ռուս.՝ Гурское), գյուղ Ռուսաստանի Խաբարովսկի երկրամասի Կոմսոմոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 777 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7428) Աբեկունիոմի

(7428) Աբեկունիոմի (անգլ.՝ Abekuniomi), աստերոիդ աստերոիդների հիմնական գոտում։ Հայտնաբերվել է 1992 թվականի դեկտեմբերի 24-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,574821 ա. մ., առավելագույնը մոտենում է 2,2745 ա. մ. հեռավորության վրա և հեռանում 2,8752 ա. մ.։ Արեգակի շուրջ մեկ ամբողջական պտույտ է կատարում 1509,1 երկրային օրվա ընթացքում, իր ուղեծրով շարժվելով միջինում 0,238552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7428) Աբեկունիոմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարոիլիկեևո

Ստարոիլիկեևո (ռուս.՝ Староиликеево, բաշկիրերեն՝ Иҫке Илекәй), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սովետական Հայաստան (այլ կիրառումներ)

Սովետական Հայաստան, կարող է վերաբերել՝

Սովետական Հայաստան - խորհրդային ժամանակաշրջանի հայկական պրոպագանդիստական օրաթերթ
Սովետական Հայաստան - 1950 թվականին «Երևանի ֆիլմերի ստուդիայի» նկարահանած գեղարվեստական ֆիլմ
Մարգարեթ Հաչինսոն Ռուսո

Մարգարեթ Հաչինսոն Ռուսո (անգլ.՝ Margaret Hutchinson Rousseau, հոկտեմբերի 27, 1910(1910-10-27), Հյուստոն - հունվարի 12, 2000(2000-01-12), Weston, Միդլսեքս շրջան, Մասաչուսեթս, ԱՄՆ), քիմիկոս-ինժեներ, ով գծագրել է պենիցիլին արտադրող առաջին կոմերցիոն գործարանը։ Մարգարեթը նաև Քիմիկոս-ինժեներների ամերիկյան ինստիտուտի առաջին կին անդամն էր։


== Կենսագրություն ==
Մարգարեթ Հաչինսոնը ծնվել է 1910 թվականին Տեխաս նահանգի Հյուսթոն քաղաքում։ Հայրը հագուստի խանութ ուներ։ Ամուսինը՝ Ուիլյամ Ռուսոն, Մասաչուսեթսի տեխնոլոգիական ինստիտուտում դասավանդում էր քիմիական ճարտարագիտություն։ 1932 թվականին ավարտեց Ռայսի անվան համալսարանը և ստացավ բակալավրի գիտական աստիճան, իսկ 1937 թվականին՝ Մասաչուսեթսի տեխնոլոգիական ինստիտուտը՝ ստանալով քիմիական ինժեներիայի բնագավառում դոկտորի աստիճան։ Առաջին կինն էր, որ ԱՄՆ-ում ստացավ դոկտորի աստիճան այս բնագավառում։
Մահացել է 2000 թվականի հունվարի 12-ին Վեսթոնի իր տանը։


== Կարիերա ==
Պրոֆեսիոնալ կարիերան սկսեց E. B. Badger ընկերությունում (որտեղ հանդիպեց ապագա ամուսնուն) և Երկրորդ համաշխարհային պատերազմի ժամանակ վերահսկում էր ռազմավարական նշանակություն ունեցող պենիցիլինի և սինթետիկ կաուչուկի արտադրական գործարանի գծագրման աշխատանքները։ Աշխատում էր նաև ավիացիոն վառելիքի՝ օկտանի բարձր տոկոսով բենզինի մշակման վրա։ Նրա հետագա աշխատանքը կայանում էր բազմաթորման սյուների և Էթիլենգլիկոլի ու քացախաթթվի արտադրական գործարանի նախագծումը։


== Մրցանակներ և այլ գործունեություն ==
1955 թվականին Կին ինժեներների միության կողմից ստացավ մրցանակ տվյալ ոլորտում ձեռքբերումների համար։
1961 թվականին թոշակի անցավ և դարձավ Բոսթոնի սիմֆոնիկ նվագարանի վերակացուն։
Առաջին կինն էր, որ 1983 թվականին Քիմիկոս-ինժեներների ամերիկյան ինստիտուտի կողմից արժանացավ մրցանակի։


== Ծանոթագրություններ ==
Ժողովածու (1127)

Ժողովածու (1127), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1127 թվի տակ։ Ձեռագիրը գրվել է 17-րդ։ Գրված է թղթի վրա, որը ունի 15,3 x 10 չափս։ Ձեռագիրը կազմված է 238 թերթից։ Գրված է միասյուն, նոտրգիր։ Պահպանակը ունի 4 էջ, գրված է՝ թղթի վրա՝ րոլորագիծ երկաթագրով։ Կազմը` կաշեպատ տախտակ դրոշմազարդ։ Հիշատակարաններ՝ 238բ (1700 թ), 66բ (1702 թ), կնիք՝ 1բ (1701 թ)։


== Բովանդակություն ==
Մեկնություն Սաղմոսաց
Առաքել Վրդ-ի Գովասանություն Սաղմոսին
Ի ժամագրոց
Պատմություն նախահարց
Ժամանակագրականք
Վասն Յուդայի
Գուշակութիւն օդոց
Վարդ․ Այգեկցւոյ Առակք
Խրատք հարանց
Պարզատոմար
Այս խորանքս շարադրեայ են ի Վարդանայ վրդ-է
Հարցումն Բարսղի առ Գր․ Նիւսացի
Բառգիրք («Աստուածարեալ»)
Պատճառ պահոց
Բժ կենդանակերպք
Վասն երկնից կազմութեան և յիւր գնդաձևութեան
Գուշակութիւնք
Վարդանայ Աշխարհացոյց
Ան Շիրտկացւոյ Յաղագս կշռոյ, կշռոց և կշռորդաց
Վասն աստիճանաց առաքելոցն
Յաղագս Ը բաժին աշխարհիս
Մղոնաչափք
Տաղք մանունք


== Ծանոթագրություններ ==

A - Ձեռագրի թիվը
B - թվականը
C - գրիչի անունը հղմամբ
D - վայրը, եթե հարցական նշանով է գրել ենթադրաբար բառը
E - Ստացողի անունը
F - ձեռագրի նյութը (թուղթ, մագաղաթ և այլն)
G - նյութի չափսը
H - թերթերի քանակը
I - միասյուն, երկսյուն, եռասյուն
J - գրատեսակ (բոլորագիր, նոտրգիր, երկաթագիր, շղագիր)
K - մանրանրանկարի տեսակը Մնրկնկր.՝ տր - տերունաան, ավ - ավետարանիչ, խր - խորան, կխ - կիսախորան, լզ - լուսանցազարդ։ 
L - պահպանակի տվյալները, էջ, նյութ, տառատեսակ, եթե կան
M - կազմի տվյալները եթե կան
N - աստառի տվյալները եթե կան
O - հշտկրն., հիշատակարաններ, գրել դիմացի տողերը, եթե կան
P - գրել բովանդակությունը
Q - ծաղկող
R - պատվիրատու
Ալի Խամենեի

Սեյեդ Ալի Հոսեյնի Խամենեի (պարսկերեն՝ سید علی حسینی خامنه‌ای, ապրիլի 19, 1939(1939-04-19), Մաշհադ, Իրան), իրանցի հոգևորական և քաղաքական գործիչ, Իրանի գերագույն հոգևոր առաջնորդ 1989 թվականից, Իրանի նախագահ 1981-1989 թվականներին։


== Կենսագրություն ==
Ալի Խամենեին ծնվել է 1939 թվականի հուլիսի 17-ին Իրանի Մաշհադ քաղաքում։ Նա եղել է ընտանիքի ութ երեխաներից երկրորդը։ Հայրն ազգությամբ ազարի (ադրբեջանցի) էր, իսկ մայրը՝ պարսիկ։ Ալի Խամենեին Մաշհադում սովորել է շիա իսլամական հոգևոր ակադեմիայում։ 1957 թվականին տեղափոխվել է Իրաքի Նաջաֆ քաղաքը, բայց քիչ ժամանակ անց վերադարձել է հարազատ քաղաքը։ Հաջորդ տարի տեղափոխվել է Ղոմ, որտեղ աշակերտել է այաթոլլահ Հոսեյն Բորուջերդիին և Ռուհոլլահ Խոմեյնիին։ Խոմեյնիի արմատական հայացքները շատ ուժեղ ազդեցություն են ունեցել Ալի Խամենեի վրա, որը սկսել է ընդդիմադիր գործունեություն ծավալել Մոհամադ Ռեզա շահի իշխանության դեմ։ 1964 թվականին շահի հրամանով Ռուհոլլահ Խոմեյնին վտարվել է Իրանից, իսկ Ալի Խամենեին բանտարկվել է, սակայն շուտով ազատ է արձակվել և տեղափոխվել Մաշհադ։ 1963 թվականից մինչև 1975 թվականը Ալի Խամենեին բանտարկվել է ավելի քան 5 անգամ։


== Իսլամական հեղափոխություն ==
Ալի Խամենեին եղել է Իրանի իսլամական հեղափոխության առանցքային դեմքերից մեկը։ Իսլամական հեղափոխությունից հետո Ալի Խամենեին հիմնադրել է «Ջոմհուրի-ե էսլամի» թերթը՝ Իսլամական հանրապետության մասին։ Այաթոլլահ Մոնտեզերի հրաժարականից հետո Խոմեյնին Ալի Խամենեին նշանակել է Թեհրանի ուրբաթօրյա աղոթքների ղեկավար։


== Քաղաքական գործունեություն ==
Որոշ ժամանակ անց Ալի Խամենեին զբաղեցրեց Պաշտպանության փոխնախարարի պաշտոնը։ Իրան-իրաքյան պատերազմի ժամանակ Ալի Խամենեին բազմիցս այցելել է ռազմաճակատը որպես Պաշտպանության խորհրդարանական կոմիտեի ներկայացուցիչ։


== Իրանի նախագահական ընտրություններ ==

1981 թ. հունիսի 27-ին՝ Իրանում անցկացվեցին Նախագահական Ընտություններ։
Ընտրությունների արդունքներ՝

Հաջորդ նախագահական ընտրությունները Իրանում անցկացվեցին 1985 թվականի օգոստոսի 16-ին։ Այդ ժամանակ նույնպես Ալի Խամենեին ձայների ճնշող մեծամասնությամբ (85%) վերընտրվեց Իրանի Նախագահի պաշտոնում։


== Ալի Խամենեին Իրանի հոգևոր առաջնորդ ==
1989 թվականի հունիսի 3-ին մահացավ Իրանի հոգևոր առաջնորդ Ռուհոլլա Խոմեինին։ Այնուհետև Իրանի 74 հոգևորականների քվեարկությամբ Ալի Խամենեին ստացավ 60 ձայն և դարձավ Իրանի հոգևոր առաջնորդ։ Ալի Խամենեին իրապես ընդլայնեց հոգևոր առաջնորդի լիազորությունները։ Այժմ Իրանի հոգևոր առաջնորդը ավելի ազդեցիկ է, քան Իրանի Նախագահը։


== Արտաքին քաղաքականություն ==


=== Ամերիկայի Միացյալ Նահանգներ ===
Ամերիկայի Միացյալ Նահանգների քննադատությունը Ալի Խամենեի ելույթի անբաժանելի մասն են կազմում։ Նա քննադատում է Ամերիկայի Միացյալ Նահանգներին Միջին Արևելքում իմպերիալիստական քաղաքականություն վարելու համար։ Քննադատում է նաև Իսրայելին աջակցելու և Իրաքի հանդեպ ագրեսիա առաջացնելու համար։


== Գրքեր ==
Ալի Խամենեին Գրել է 10-ից ավելի գրքեր՝

Իսլամական Հուրանի ընդհանուր ծրագիրը
Աղոթքի խորությունը
Համբերության հարցը
Չորս խոշոր գիտության գործիչների մասին
Վիլայեթ
Շիա Իմամների կենսագրությունը
Միասնություն և Նվիրվածություն
Արվեստը Այաթոլլա Խամենեիի տեսանկյունից
Կրոնի պատշաճ ըմբռնումը
Գործոնն է Իմամների կյանքի պայքարը
Անհրաժեշտ է վերադառնալ Հուրանին


== Ծանոթագրություններ ==


== Աղբյուրներ ==
The Office of the Supreme Leader
https://khamenei.ir/
https://english.khamenei.ir/
Նիկոսիայի շրջան

Նիկոսիայի շրջան (հուն․՝ Λευκωσία Αμμοχώστου, թուրքերեն՝ Lefkoşa kazası), շրջանի կարգավիճակ ունեցող վարչատարածքային միավոր Կիպրոսի Հանրապետության արևելքում։ Ունի 2714 կմ² տարածք և 325 756 բնակչություն (2011 թ.)։


== Աշխարահգրություն ==
Նիկոսիայի շրջանը գտնվում է երկրի կենտրոնական և հյուսիսայի հատվածներում, շրջաննի հյուսիսարևելյան մասը գտնվում է Հյուսիսային Կիպրոսի Թուրքական Հանրապետության հատվածում, սահմանակից է հյուսիսում՝ Կիրենիայի շրջան, արևելքում՝ Ֆամագուստայի շրջան, հարավ-արևելքում՝ Լարնակայի շրջան, հարավում՝ Լիմասոլի շրջան, արևմուտքում՝ Պաֆոսի շրջան։ Շրջանի ընդանհուր տարածքը 2714 կմ2 է։ Վարչական կենտրոնն Նիկոսիա քաղաքն է։


== Բնակչություն ==
Շրջանի հունական մասի բնակչությունն 2001 թվականի տվյալներով կազմում է 273.642 մարդ։ 2011 թվականի տվյալներով շրջանի հունական մասի բնակչությունն կազմում է 325.756 մարդ։ Այդ թվում 264.221 մարդ կամ (81.1%), հույներ են։
Շրջանի թուրքական մասի բնակչությունն 2006 թվականի տվյալներով կազմում է 85 579 մարդ։ Հիմնական մեծամասնությունը թուրքեր են։


== Բնակավայրեր ==
Այիա
Այիա Իրինի
Այիա Մարինա
Այիա Մարինա
Այիա Վարվարա
Այի Տրիմիտիաս
Այոս Դոմետիոս
Այոս Էպիֆանիոս
Այոս Եորգիոս
Այոս Եորգիոս
Այիոս Յոանիս
Այոս Յոանիս Մալունդաս
Այոս Նիկոլաոս Լեֆկաս
Այոս Սոզոմենոս
Այոս Թեոդորոս
Այոս Վասիլիոս
Ագլանձիա
Կորակու
Ակակի
Ալաբրա
Ալեվգա
Ալիտինու
Ալոնա
Ամբելիկու
Անալիոնդաս
Անայեիա
Անգոլեմի
Ապլիկի
Արեդիու
Արգակի
Ասկաս
Աստրոմերիտիս
Ավլոնա
Բեիկի
Պիյենիա
Կիտրեա
Խրիսիլիու
Դալի
Դենիա
Դիո Պոտամի
Էլիա
Էնգոմի
Էպիխո
Եպիսկոպիո
Էրգատես
Էվրիտու
Էկսոմետոխի
Ֆարմակաս
Ֆիկարդու
Պոլիտիկո
Ֆտերիկուդի
Ֆիլիա
Գալատա
Գալինի
Յերակիես
Գերի
Գերոլակոս
Գոնիելի
Գուրի
Կաիմակլի
Կակոպետրիա
Կալիանա
Կալո Խորիո
Կալո Խորիո
Կալոպանագիոտիս
Կալիվակիա
Կամպի
Կամպիա
Կամպոս
Կապուտի
Կանլի
Կանավիա
Կապեդես
Կարավոստասի
Կատալիոնտաս
Կատո Դեֆտերա
Կատո Ֆլասու
Կատոկոպիա
Կատո Կուտրաֆաս
Լակատամիա
Կատո Մոնի
Կատո Պիրգոս
Կատո Զոդիա
Կատիդատա
Կազիվերա
Կլիրու
Կոկինա
Կոկինոտրիմիտա
Կորակու
Կոտսիադիս
Կսերովունոս
Կսիլիատոս
Կուրու Մոնաստիրի
Լագուդերա
Լազանիաս
Լեֆկա
Լիմնիտիս
Լինու
Լիվադիա
Լիմբիա
Լիտրոդոնտաս
Լուրուկինա
Լուտրոս
Մալունդա
Մամարի
Մանդրես
Մանսուրա
Մարյի
Մասարի
Մատիատիս
Մենիկո
Միա Միլիա
Միլիկուրի
Միտսերո
Մորա
Մոսֆիլերի
Մուտուլաս
Նեո Խորիո
Նիկոսիա
Նիկիտարի
Նիկիտաս
Նիսու
Իկոս
Օրունտա
Օրտակոյ
Պախիամոս
Պալաիխորի
Պալաիկիտրո
Պալիոմետոխո
Պանո Դեֆտերա
Պանո Ֆլասու
Պանո Կուտրաֆաս
Լակատամիա
Պանո Պիրգոս
Պանո Զոդիա
Պեդուլաս
Պենտայա
Պերա Օրինիս
Պերա Խորիո
Պերիստերոնա
Պերիստերոնարի
Պետրա
Պետրա տու դիգենի
Պիգենիա
Պլատանիստասա
Պոլիստիպոս
Պոտամի
Պոտամիա
Պոտամոս տու Կամպու
Պրաստիո
Պսիմոլոֆու
Պիրոգի
Սարանտի
Սելադի տու Ապի
Սելենամի
Սիա
Սինաորոս
Սկուրիոտիսա
Սկիլուրա
Սպիլիա
Ստրովոլոս
Սիրիանոխորի
Տեմվրիա
Տրախոնի
Տրախոնաս
Ցակիստրա
Ցերի
Տիմվու
Վարիսիա
Վոնի
Վրոիշա
Վիզակիա
Կսերովունոս
Կսիլիատոս


== Ծանոթագրություններ ==


== Արտաքին հղումներ ==
Եղանակի տեղեկություներ Archived 2015-03-22 at the Wayback Machine.
Կեռստնա

Կեռստնա (էստ․՝ Kärstna), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 234 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աբեղյանդ

Աբեղյանդ, գյուղ Արևմտյան Հայաստանում, Կարին քաղաքից 22 կմ հյուսիս-արևմուտք, Եփրատի աջակողմյան վտակներից մեկի ափին՝ հարթավայրում։ 
Մեծ եղեռնի տարիներին Աբեղյանդն ամայացավ։ XX դարի սկզբին ուներ 150 հայ բնակիչ (30 տուն)։ Զբաղվում էին երկրագործությամբ ու անասնապահությամբ։ Աբեղյանդն ուներ եկեղեցի։ Գյուղում գործում էր նախակրթարան։


== Ծանոթագրություններ ==
Մոտա (Մատայի վտակ)

Միսյուրյայ  (ռուս.՝ Мота ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մատա գետի ձախ ափից 10 կմ հեռավորության վրա։ Գետի երկարությունը կազմում է 77 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079196
Կոդը ըստ հիդրոլոգիական հետազոտության (ՌԴ) — 103007919
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ակսել Բակունցի հուշատախտակ Խարկովում

Ակսել Բակունցի հուշատախտակ Խարկովում, հուշատախտակ Ուկրաինայի Խարկով քաղաքի Վ.Դոկուչաևի անվան ազգային ագրարային համալսարանում։


== Պատմություն ==
Ակսել Բակունցի հուշատախտակի բացումը տեղի է ունեցել Խարկովի Վ.Դոկուչաևի անվան ազգային ագրարային համալսարանում՝ 2019 թվականի մայիսի 25-ին, գրողի ծննդյան 120-ամյակին  ընդառաջ։ Նախաձեռնության հեղինակները Արմեն Թամազյան և Սուսաննա Ղազարյան ամուսիններն են, որոնք բնակվում են  Խարկովում, հուշատախտակի  հեղինակը Արմեն Թամազյանն է։


== Ծանոթագրություններ ==
Սենթ Լուիս 2018 (շախմատային մրցաշար)

Սենթ Լուիս 2018 (Sinquefield Cup), միջազգային շախմատային մրցաշար, որն անցկացվել է 2018 թվականի օգոստոսի 17-ից 28-ը ԱՄՆ-ի Սենթ Լուիս քաղաքում։
Մրցաշարի հաղթողներ դարձան ամերիկացի գրոսմայստեր Ֆաբիանո Կարուանան, հայ գրոսմայստեր Լևոն Արոնյանը և նորվեգացի գրոսմայստեր Մագնուս Կառլսենը, որոնք 9 հնարավորից վաստակեցին 5½ միավոր։


== Մրցանակներ ==


== Մասնակիցներ ==


== Մրցաշարային աղյուսակ ==


== Ծանոթագրություններ ==


== Արտաքին հղումներ ==
Մրցաշարի պաշտոնական կայք
Սենթ Լուիս 2018 մրցաշարը chesspro.ru կայքում
Սենթ Լուիս 2018 մրցաշարը saintlouischessclub.org կայքում
Սենթ Լուիս 2018 մրցաշարը theweekinchess.com կայքում
Գոայի օրենսդիր ժողով

Գոայի օրենսդիր ժողով (հինդի՝ गोवा विधान सभा), Հնդկաստանի Գոա նահանգի երկպալատ օրենսդիր ժողով։ Գոայի օրենսդիր ժողովն այժմ ունի 40 ընտրված անդամ։ Գոայի օրենսդիր ժողովը անդիպում է Պորվորիմ քաղաքի Վիդհան Բհավանում։
Գոաայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Գոայի օրենսդիր ժողովի խոսնակների ցանկ
Գոայի օրենսդիր ժողովի խոսնակի տեղակալների ցանկ
Գոայի գլխավոր նախարարների ցանկ
Գոայի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Goa Lok Sabha Election 2019 Results Website
Goa Legislature official site
WAMP

WAMP, հապավում «Windows, Apache, MySQL և PHP». 
Մի ամբողջական շարք ծրագրային փաթեթների շարքի հապավում է, համաձայն  ОС-ի, 
կազմված  է բառերի առաջին տառերով.  Իրականացվում է LAMP-ից, որտեղ առաջին բառը նշանակում է  Linux. Գոյություն ունի նաև MAMP,  Mac OS-ից. Այս ծրագրային փաթեթը կիրառվում է վեբ ծրագրավորման համար.
WAMP, MAMP և LAMP համակարգերից յուրաքանչյուրը  տեղակայվում է թղթապանակների տեսքով, որոնց միջև կապն այնպես է ստեղծվում, որ այլևս անհրաժեշտություն չառաջանա տեղակայել և գործարկել  կիրառական ծրագրերն առանձին-առանձին։ Սա նշանակում է, որ պետք է ներբեռնել և տեղակայել ընդամենը մեկ ծրագիր, հետևել մանր հարցումներին, որպեսզի պատրաստվի աշխատող սերվեր և թողարկել  վեբ էջը ավելի կարճ ժամանակահատվածում, մինիմալ բարդություններով և քիչ ջանքեր թափելով:.


== Պատրաստի լուծումներ  Windows-ի համար ==

Քանի որ ծրագրերը կիրառական են LAMP-ի համար և հիմնականում աշխատում են  Linux-ի միջավայրում, ապա տեղակայումն ու  փոխադարձ ճշգրտումները Windows-ի համար պահանջում են որոշակի ժամանակ։ Այս խնդրի լուծման համար ստեղծված են մի խումբ ծրագրային փաթեթներ, որոնք թույլատրում են աշխատանքն իրականացնել տեղակայումից անմիջապես հետո։

Open Server (ռուս.)
Դենվեր
XAMPP
EasyPHP
VertrigoServ
WampServer
MoWeS Portable
AppServ
Bitnami
Endels Archived 2017-07-07 at the Wayback Machine.
Uniform Server
Usbwebserver Archived 2013-09-01 at the Wayback Machine.
EleanorServer


== Նշումներ ==
Ռոբին Նիկսոն.  Պատրաստում ենք դինամիկ վեբ-կայքեր PHP, MySQL, javascript  CSS (2-րդ թողարկում) ծրագրերի օգնությամբ. 
Պիտեր, 2013. — Ս. 560.


== Հղումներ ==
WAMP-ի պաշտոնական կայք
Comparision of WAMPs Archived 2011-11-03 at the Wayback Machine.
Ընտրում ենք WAMP աշխատանքային պլատֆորմ- միջավայրը  Windows-ի համար


== Արտաքին հղումներ ==
Վիգով

Վիգով (ուկրաիներեն՝ Вигів), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1541 թվականին։
2001 թվականի տվյալներով Վիգով գյուղում բնակվում էր 331 մարդ։ Բնակավայրը զբաղեցնում է 1226 կմ² տարածք։ Բնակչության խտությունը կազմում էր 269,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(772) Տանետե

(772) Տանետե (անգլ.՝ Tanete), աստերոիդ աստերոիդների հիմնական գոտում։ Հայտնաբերվել է 1913 թվականի դեկտեմբերի 19-ին Ադամ Մեսինգերի կողմից Հայդելբերգում։
Միջին հեռավորությունը Արեգակից կազմում է 3,000855 ա. մ., առավելագույնը մոտենում է 2,7268 ա. մ. հեռավորության վրա և հեռանում 3,2749 ա. մ., իսկ Երկրի ուղեծրին Տանետե աստերոիդը նվազագույնը մոտենում է 1,7432 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1898,74 երկրային օրվա ընթացքում, իր ուղեծրով շարժվելով միջինում 0,189599 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 28,86° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(772) Տանետե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շկոլնոե (ավան, Սիմֆերոպոլի շրջան)

Շկոլնոե (ուկրաիներեն՝ Шкільне, Ղրիմի թաթարերեն՝ Şkolnoye), ավան Ուկրաինայի Ղրիմի Ինքնավար Հանրապետությունի Սիմֆերոպոլի շրջանում։
2001 թվականի տվյալներով Շկոլնոե ավանում բնակվում էր 2 127 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Անդրեյ Գրիգորև

Անդրեյ Ալեքսանդրովիչ Գրիգորև (ռուս.՝ Андрей Александрович Григорьев, հոկտեմբերի 20 (նոյեմբերի 1), 1883, Պուշկին, Սանկտ Պետերբուրգի նահանգ, Ռուսական կայսրություն - սեպտեմբերի 2, 1968(1968-09-02), Mozshinka), ռուս խորհրդային աշխարհագրագետ։ ԽՍՀՄ Գիտությունների Ակադեմիա ակադեմիկոս (1939 թվականից)։
Ավարտել է Պետերբուրգի համալսարանը (1907)։ Մշակել է Երկրի աշխարհագրական թաղանթի մասին ուսմունքը՝ ցույց տալով, որ այն օժտված է կառուցվածքի և զարգացման ուրույն օրինաչափություններով և հանդիսանում է ֆիզիկական աշխարհագրության ուսումնասիրության առարկան։


== Ծանոթագրություններ ==
Մոնժիզարի ճակատամարտ

Մոնժիզառի ճակատամարտ (ֆր.՝ Bataille de Montgisard, այլկերպ — Ռամլայի ճակատամարտ) տեղի է ունեցել 1177 թ. նոյեմբերի 25-ին Ռամլա քաղաքի մոտ գտնվող Մոնժիզառ բլրի մոտ։ Սալահ ալ-Դինի և Երուսաղեմի թագավորության ուժերի միջև։
1177 թ. Բալդուին IV-ը նախաձեռնում է միանալ Բյուզանդական կայսրության հետ և հարձակվել Եգիպտոսի վրա։ Սակայն ռազմական գործողությունները տեղի չունեցան։
Նույն ժամանակ Սալահ ալ-Դինը նույնպես նախաձեռնում էր ռազմական գործողություններ, սակայն ի տարբերություն խաչակիրների կյանքի է կոչում իր ծրագրերը։ Նոյեմբերի 18-ին հատում է Երուսաղեմի թագավորության սահմանները։ Գազայի տաճարականները կարծում են, որ Սալահ ալ-Դինի նպատակը իրենց պահակակետի նվաճումն է պատրաստվեցին պաշտպանման, սակայն Սալահ ալ-Դինը հարձակվեց Ասկալոնի վրա։
Տեղեկանալով Սալահ ալ-Դինի առաջխաղացման մասին Բալդուին IV-ը լքեց Երուսաղեմը մոտ 500 ասպետի և 1-3 հազ. էշերի, (ջորիների և ուղտերի վրա նստեցված) հետևակայինի հետ և ուղևորվեց դեպի Ասկալոն։ Սալահ ալ-Դինի գլխավոր նպատակը Երուսաղեմն էր։ Տասնվեցամյա արքային օգնում էր Ռենո դը Շատիլյոնը վերջինս համարվում էր Սալահ ալ-Դինի ոխերիմ թշնամին։
Ենթադրելով, որ Բալդուինը չի համարձակվի կանգնեցնել նրան փոքրաթիվ ուժերով գրավեց Ռամլան։ Ըստ քրիստոնյա ժամանակագիրների Սալահ ալ-Դինը իր տրամադրության տակ ուներ 26 հազ. զանվոր, որոնցից 8 հազարը մամլուքներ էին, իսկ հազարը հատընտիր հեծյալներ՝ սուլթանի անձնական գվարդիան։ Սալահ ալ-Դինը մտածելով, որ իրենից մինչև Երուսաղեմ չկան զգալի ուժեր թույլատրեց իր մարտիկներին թալանել շրջակայքը այրեցին՝ Լիդիան և Ռամլան, բնակչությունը կամ գերեվարվեց կամ փախուստի մատնեց։ Լիդիայում իսլամիստները ավերեցին Սուրբ Գևորգ-ի եկեղեցին։
Տեղեկանալով մուսուլմանների գործողությունների մասին Բալդուինը խնդրեց տաճարականներին լքել Գազան և մոտենալ իրեն։ Միացյալ ուժերը միասին շարժեվեցին Սալահ ալ-Դինի զորքերի ուղղությամբ։ Երուսաղեմի բնակչությունը փաստացի մնալով անպաշտպան տաճարներում աղոթում էր արքայի և զորքերի համար։ Սակայն Բալդուինը հաղթելով Սալահ ալ-Դինի հերթապահ ջոկատներին հայտնվեց Սալահ ալ-Դինի թիկունքում։ Քրիստոնյաների ուժերը Մոնժիզեռ բլրի մոտ չնայած ուժերի խիստ անհավասարությանը գրոհեցին սարակինոսների մեծ բանակի վրա վերջիններս խուճապի մեջ ընկան։ Քրիստոնյաների ծանր հեծելազորը ջախջախեց մամլուքներին և անձնական գվարդիային։ Մուսուլմանները խուճապահար փախուստի մատնվեցին, հետապնդման ընթացքում ոչնչացվեցին մուսուլմանական շատ ջոկատներ։ Եգիպտոս վերադարձավ միայն Սալահ ալ-Դինի բանակի 10%-ը։
1179 թ. Սալահ ալ-Դինը վերականգնեց գրոհները քրիստոնյաների նկատմամբ, սակայն այս անգամ ևս չհասնելով հաջողության նա իր քարտուղարին ասաց իր հայտնի խոսքերը «Աստված չի ցանկանում, որպեսզի Երուսաղեմի թագավորությունը ընկնի այս արքայի օրոք»։ Այս հերոսական ճակատամարտը հետագայում վերածվեց լեգենդի, որը երկար ժամանակ հիշվեց այն բանի շնորհիվ, որ քրիստոնյաները չնայած ուժերի խիստ անհավասարությանը կարողացան ջախջախել մուսուլմաններին։


== Գրականություն ==
Duggan, A. «The Story of the Crusade». London, 1963.
Nicholson, R. B. «Joscelyn III & the Fall of the Crusaders States». Brill, 1973.
Runciman, S. «A History of the Crusades», 2 vols. Cambridge, 1952.
Schlumberger, G. «Renaud de Châtillon…» Paris, 1898.


== Ծանոթագրություններ ==
Կանանց ազգային հուշարձան

Կանանց ազգային հուշարձան (անգլ.՝ National Women's Monument), բրոնզե և քարե հուշահամալիր՝ տեղակայված Հարավաֆրիկյան Հանրապետության Բլումֆոնտեյն քաղաքում, որը հիշատակում է 27000 բուր մայրերին և երեխաներին, որոնք մահացել են բրիտանական համակենտրոնացման ճամբարներում Երկրորդ անգլո-բուրական պատերազմի ժամանակ։  


== Նկարագրություն ==
Հուշարձանը նախագծել է Պրետորիա քաղաքի ճարտարապետ Ֆրանս Սոֆը,քանդակի աշխատանքները կատարել է Անտոն վան Վոուն։ Հուշարձանը բաղկացած է 35 մետր բարձրություն ունեցող կոթողից և ցածր կիսաշրջանաձև պատերից, որոնք շրջապատում են այն երկու կողմից։ Կենտրոնական բրոնզե խումբը՝ նկարված Էմիլի Հոբհաուսի կողմից, որը ներկայացրել է 1901 թվականի մայիսի 15-ի իր սեփական փորձը, պատկերում է երկու ողբացող կանանց և մահացող երեխայի Սպրինգֆոնթեյն ճամբարում։
Հուշարձանը բացվել է 1913 թվականի դեկտեմբերի 16-ին։ Բացման արարողությանը մասնակցել են մոտ 20000 հարավաֆրիկացիներ։ Տասներեք տարի անց հուշարձանի մոտ թաղվել է Եմիլի Հոբհաուսի աճյունը։ Հուշարձանի կողքին նաև գտնվում են Խրիստիան դե Վետի (Christiaan de Wet), քահանա Ջոն Դենիել Կեստելի Rev. John Daniel Kestell, Ֆրի Սթեյթ-ի նախագահ Մարտինուս Սթեյնի (Martinus Steyn) և նրա կնոջ գերեզմանները։


== Պատմություն ==
Հուշարձանը ստեղծելու գաղափարն առաջ է քաշել Օրանժ Ազատ հանրապետության նախագահ Մարտինուս Սթեյնը, երբ նա Եվրոպայում բուժվում էր անգլո-բուրական պատերազմից հետո։ Նրա կինը՝ Ռեյչել Իսաբելլա Սթեյնը, կորցրելով ընտանիքը և ընկերներին համակենտրոնացման ճամբարներում, նույնպես մասնակցություն է ունեցել գաղափարի առաջ քաշմանը։ Նա նաև սերտ կապեր է ունեցել Էմիլի Հոբհաուսի հետ։ Հարավային Աֆրիկա վերադառնալուց հետո հուշարձանը ստեղծելու համար Սթեյնը կազմում է հանձնաժողով։ Դպրոց կամ հիվանդանոց կառուցելու գաղափարը մերժվեց, քանի որ այն այնքան էլ ոգեշնչող չէր։
Հուշարձանի համար 10000 ֆունտ ստեռլինգը աֆրիկաանս համայնքից եկավ չորս տարիների ընթացքում (1907-1911թթ.): Շինարարության սկիզբը հետաձգվել էր Բլումֆոնտեյն քաղաքապետարանի անգլիախոս անդամների կողմից, որոնք կարծում էին, որ հուշարձանը վատ ազդեցություն կունենա Մեծ Բրիտանիայի համբավի վրա, և այն տեղացիների կողմից, որոնք աջակցում էին պատերազմին։
Վարչապետ Լուի Բոթան, ով պատերազմից հետո սկսեց հաշտեցման առաքելություն, նույնպես դեմ էր հուշահամալիրի կառուցմանը։ Սա նաև հանգեցրեց նրան, որ հուշարձանը կառուցվեց, քանդվեց և հետագայում վերակառուցվեց։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
The National Women's Monument:Albert Grundlingh
Photograph of the National Women's Monument Archived 2019-03-25 at the Wayback Machine. – Սփրինգֆոնթեյն համակենտրոնացման ճամբարին նվիրված կայք
Խուան Լակասե

Խուան Լակասե (իսպ.՝ Juan Lacaze), բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 12 816 մարդ։

Աղբյուր։ Instituto Nacional de Estadística de Uruguay


== Հայտնի մարդիկ ==
Խավեր Էրիստո Չեվանտոն - ուրուգվայցի ֆուտբոլիստ։
Կրիստիան Ռոդրիգես - ուրուգվայցի ֆուտբոլիստ։


== Ծանոթագրություններ ==